يعيش مطار الحسن الاول بالعيون حركية إستثنائية بسبب قرب الزيارة الملكية المرتقبة لمدينة العيون كما عاينت ذلك “كود”. فقد وصلت امس اليه أزيد من 5 طائرات تحمل على متنها مستشارين ملكين ووزراء ورؤساء أحزاب ومدراء عامين. فيما توقعت مصادر ل”كود” ان يبلغ عدد الطائرات التي ستصل اليوم الخميس عشر طائرات تحمل مسؤولين في كل الميادين. هاد الشي كلشي باغي يوصل قبل ما توصل الطيارة اللي فيها الملك محمد السادس واللي كيتوقع تحط فمطار العيون مع الخامسة بعد ظهر يومه الخميس. ولكن المشكل الحقيقي الذي يعانيه هؤلاء حسب ما عاينته “كود” هو قلة الفنادق الي يمكن يسكنو فيها هاد الناس. فإلى حدود اللحظة باقي بزاف ديال المسؤولين ما لقاوش فين يسكنو كما علمت “كود”. الولاية حاصلة واضطرت تاخد ديور ديال المنتخبين والأعيان وبعض الأحيان كرات فيلات بمبلغ وصل حتى 10 ألاف درهم لنهار. شي وحدين اولاد لعيون الاصليين دارو بناقص وخواو المدينة. طبعا ما باغينش يكريو حتى لحد. 
الرباط خو كلشي جا العيون وأزمة كبيرة كاينة فالسكن. 10 طائرات جاية اليوم وثمن الكراء وصل 10 الاف درهم لليوم وشي وحدين خواو لعيون ورافضين يكريو